RAHVASPRINT					                       Registreeritud EAL-is
Nr.     / RS

Karikavõistluse FIFAA IGAMEHE RALLISPRINT 2004  I etapp
04. aprillil 2004.a.  Pärnumaal 

J U H E N D

1.	Programm

1.1	Reedel,  19. märtsil avaldatakse internetis võistlusjuhend 
1.2	Esmaspäeval, 22. märtsil algab registreerimine 
1.3	Teisipäeval, 30. märtsil lõpeb registreerimine 
1.4	Reedel, 02.04. avaldatakse internetis stardijärjekord (www.raudroos.ee/im)
1.5	Pühapäeval, 04. aprillil: 
08.30 - 11.00 Dokumentide kontroll, tehniline kontroll
08.30 – 11.30 Trass avatud võistlejatele jalgsi tutvumiseks
11.30  - Võistluse avamine, võistlejate koosolek
orient.  12.00 Start esimesele võistlusautole
orient.  17.00 Autasustamine, võistluse lõpetamine 

2.	Aeg ja Koht 

2.1	Võistlus toimub pühapäeval, 04. aprillil 2004.a. Estringi territooriumil (Sauga,  Audru vald, Pärnumaa). 
2.2	Dokumentide kontroll ja tehniline kontroll võistluspaigas.
2.3	Info võistluse kohta:
tel. 056 625 988 või e-mailil andre@raudroos.ee 

3.	Määrang

3.1	Võistlus viiakse läbi kehtiva Rahvasprindi Võistlusmääruse, karikavõistluse FIFAA IGAMEHE RALLISPRINT 2004 üldjuhendi ja käesoleva võistlusjuhendi järgi.
3.2	Võistlus on karikasarja “FIFAA IGAMEHE RALLISPRINT 2004” I etapiks.
3.3	Võistlus on MOSKVICH LIIGA 2004.a. „Sprindikarika“ ja „Suure Karika“ I etapiks.

4.	Korraldajad 

4.1	Võistluse korraldaja on MTÜ SK Raudroos.
4.2	Võistluse juht  - Andre Leet, tel. 50 77798
4.3	Võistluse direktor  -  Jüri Roost, tel. 56 625988
4.4	Tehniline kontroll  - Kalev Vilgats.
4.5	Peaajamõõtja - Vallo Jõeorg.

5.	Võistluse kirjeldus 

5.1	Võistlustrassi pikkus on 2080 m. 
5.2	Võistlustrass on 100% asfaldil.
5.3	Treeningsõite ei toimu, rajaga võib tutvuda jalgsi või mootorita liiklusvahendiga.
5.4	Stardijärjestus vooru esimese võistleja stardiajaga avaldatakse Ametlikul Teadetetahvlil iga vooru eel hiljemalt 5 minutit enne esimese võistlusauto starti.
5.5	Stardihetkeks on punaste fooritulede kustumise hetk, aeg mõõdetakse elektrooniliselt 1/100 sek täpsusega. Valestart fikseeritakse fotosilmaga.
5.6	Stardijärjekorra määrab korraldaja, see avaldatakse 2 päeva enne võistlust internetileheküljel www.raudroos.ee/im ning võistluspäeval Ametlikul Teadetetahvlil. 
5.7	Ametlik Teadetetahvel asub stardipiirkonnas.

6.	Võistlusautod, tehnonõuded, varustus 

6.1	Võistlusautod peavad vastama EAL Tehnikakomitees 26.02.2003 kinnitatud Rahvaalade Võistlusautode Tehnonõuetele. 
6.2	Lisa- ja ohutusvarustusest on lubatud võistluse ajaks eemaldada varuratas, tungraud, tõkiskingad, ohukolmnurk. Tulekustuti ja autoapteegi eemaldamine ei ole lubatud. 
6.3	Vältimaks arusaamatusi võistluspäeval on võimalik auto tehnilise seisundi mittevastavuse kahtluse korral eelnevalt konsulteerida või auto ette näidata EAL tehnikakomitee esindajale.
6.4	Tehnilist kontrolli mitteläbinud võistlusautot starti ei lubata.
6.5	Võistlusauto tehnoseisundit ja rehve kontrollitakse ka iga vooru eel,  tehnonõuetele mittevastavat autot vooru starti ei lubata.
6.6	Võistlusel on keelatud kasutada naastrehve.
6.7	Võistlusel on keelatud igasugused lõigatud mustriga rehvid (näit. ka AVON-i tehases lõigatud rehvid).
6.8	Rendiautol võistlemine on lubatud ainult eelneval kokkuleppel korraldajate ja rendifirmaga (punkt ei kehti liisingautode kohta). 
6.9	Võistlusnumbrid ja reklaamkleebised väljastab korraldaja, need paigaldatakse võistlusautole võistleja poolt enne tehnilist kontrolli.
6.10	Juhul, kui võistleja keeldub või eemaldab võistluse ajal korraldaja poolt ettenähtud sponsorreklaami võistlusautol, lubatakse võistleja (vooru) starti peale kahekordse maksimaalse stardimaksu tasumist

7.	Võistlejad, võistlusklassid

7.1	Võistlusklassid (vastavalt KV üldjuhendile ja Moskvich Liiga tehnotingimustele):
1.	Kaherattaveolised autod mootori kubatuuriga kuni 1800 cm3 (2WD-V)
2.	Kaherattaveolised autod mootori kubatuuriga üle 1800 cm3  (2WD-S)
3.	Neljarattaveolised autod (4WD)
4.	Naised 2WD autodel (N)
5.	Moskvich Liiga tehnotingimustele vastavad autod (Moskvich)
7.2	Ühe autoga võib osaleda ühes klassis kuni kaks võistlejat, kui see on märgitud osavõtuankeedis. 
7.3	Kui võistlusautoga osaleb kaks või enam võistlejat, tohib võistlussõidu ajal olla nähtaval ainult õige stardinumber (ülejäänud stardinumbrid tuleb võistlejal sõidu ajaks üle teipida (ristikujuliselt) või kinni katta).

8.	Mandaadis esitatavad dokumendid

8.1	EAL litsents või Võistlejakaart (sisaldab kindlustust, võimalik osta kohapeal ja kehtib kõikidel 2004.a. EAL-is registreeritud Igamehe Rallisprindi, rahvaralli- ja autoorienteerumisvõistlustel, hind 300 EEK. Võistlejakaardi taotlejatel kohustuslik kaasa võtta dokumendifoto 3x4).
8.2	Juhtimisõigust tõendav dokument.
8.3	Sõiduki registreerimistunnistus kehtiva tehnoülevaatuse märkega.
8.4	Sõiduki kasutusõigust tõendav dokument (vajadusel).
8.5	Sõiduki kohustusliku Liikluskindlustuse poliis.

9.	Registreerimine ja osavõtumaks 

9.1	Võistlusele saab registreeruda ainult internetileheküljel www.raudroos.ee/im oleva registreerimisankeedi alusel. Võistlusautode pääs võistlejate parklasse toimub registreerimisankeedis märgitud auto registreerimisnumbri alusel. 
9.2	Osavõtutasu kuni 30.03.2004 kõikides klassides 300 EEK võistleja kohta.
9.3	Maksta saab registreerimisaja lõpuni sularahas Tallinnas, Motorexi näituse ajal (tel. 5077798) või ülekandega MTÜ Spordiklubi Raudroos kontole 10220023388016 Eesti Ühispangas (selgituseks märkida osaleja(te) nimi). 
9.4	Registreerimisankeedi edastanud võistleja loetakse registreerunuks pärast osavõtutasu laekumist. Stardikohad täidetakse ja registreerunud võistlejate nimed avaldatakse internetileheküljel www.raudroos.ee/im registreerimisankeedi täitnud võistlejate osavõtutasude laekumise järjekorras. 
9.5	Igasse võistlusklassi registreeritakse kuni 30 võistlejat.
9.6	Peale 30.03.2004.a. panka laekunud, samuti starti lubatute maksimumarvu ületanute osavõtutasud kantakse tagasi peale võistluse toimumist.
9.7	Vabade stardikohtade olemasolul toimub 30.03-01.04 (kell 10.00-17.00) lisaregistreerimine. Lisaregistreerimisel on osavõtutasu kõikides klassides 400 EEK (ainult sularahas), maksmine Tallinnas Laki 19 (tel. 5077798). 
9.8	Kohapeal (võistluspaigas) registreerimine toimub ainult asendusvõistlejatele. Dokumentide kontrolli õigeaegselt mitte ilmunud võistlejate kohad täidetakse asendusvõistlejatega jooksvas järjekorras kohe peale mandaadi lõppu.  
9.9	Dokumentide kontrolli mitteilmunud võistlejatele osalustasu ei tagastata.
9.10	Korraldaja võib kuni 90% makstud osalustasust tagastada võistlejale, kes teatab kuni 30.märtsini oma mitteosalemisest.
9.11	Võistlusele lubatakse kuni 100 võistlejat. 

10.	Üldised kohustused 

10.1	Võistlejad peavad järgima kohtunike korraldusi kogu võistluse jooksul. 
10.2	Võistlusrajal raske avarii teinud võistlejad on kohustatud koheselt läbima kohapealse arstliku kontrolli ka nähtavate vigastuste puudumisel.
10.3	Võistlusautol peavad korraldaja poolt antud võistlusnumbrid ja reklaamkleebised olema ettenähtud kohas ning nähtavad (v.a. p.6.9 ja 7.3) kuni võistluse lõpuni. 
10.4	Võistlejate parklaks eraldatud alal on keelatud liikuda kiiremini kui 20 km/h. Kohtuniku poolt fikseeritud silmnähtava kiiruseületamisega kaasneb võistluselt eemaldamine. 
10.5	KV punktikohtadele tulnud võistlejate võistlusautod peavad olema võistlejate parklas peale viimast sõidetud vooru kuni protestiaja lõpuni, vastasel juhul on korraldajal õigus võistleja diskvalifitseerida.
10.6	Iga võistleja osaleb omal vastutusel. Võistlemisest tulenevat kahju ei hüvitata võistluse korraldajate ega raja haldajate/omanike poolt.

11.	Tulemuste arvestamine 

11.1	Arvestust peetakse viies võistlusklassis eraldi.
11.2	Iga võistlusklassi esimese nelja võistleja omavaheline lõplik paremusjärjestus määratakse aja põhjal, mis sõidetakse välja peale kolmandat vooru toimuvas finaalvoorus. 
11.3	Vooru aeg kuulub tühistamisele rajatähise sellise puute korral, mille tagajärjel rajatähis nihkub paigast, läheb ümber või muudab oma kuju.

12.	 Protestid

12.1	Protestimaks on 1000 EEK, mootori kubatuuri mõõtmist eeldav protest - 3000 EEK. Protestimaks tagastatakse õigustatud protesti korral. 
12.2	Protestid mootori kubatuuri kohta võib kohapealsete vajalike mõõteseadmete puudumise korral erandkorras lahendada ka kolme tööpäeva jooksul peale võistluse toimumist ja ametlike tulemuste avaldamist, õigustatud protesti korral kuuluvad auhinnad hilisemale ümberjagamisele.
12.3	Kõik kulutused auto kontrollimiseks ja transpordiks tuleb katta:
- hagejal, kui protesti ei rahuldatud
- kostjal, kui protest rahuldati.

13.	 Autasustamine, auhinnad 

13.1	Iga võistlusklassi kolme paremat võistlejat autasustatakse medali ja aukirjaga. 
13.2	Auhinnad parematele ja loosiauhinnad võistluse toetajatelt.
13.3	Loositakse 2 tasuta osalust järgmisele Igamehe Rallisprindi etapile.
13.4	Loosiauhinnad loositakse kohalolevate võistlejate vahel autasustamise käigus. Autasustatavad on kohustatud osalema tseremoonial. Puudumisel kaotavad nad õiguse auhindadele.

14.	Lisasätted

14.1	Korraldaja jätab endale õiguse teha mõjuvatel põhjustel muudatusi võistluse toimumise ajas ja kohas, ajakavas ja võistluse käigus.
14.2	Korraldajal on õigus eemaldada võistluselt koos tulemuste tühistamisega käesolevat juhendit mittetäitvad, samuti ebakained, ebasportlikult ja ebaviisakalt käituvad võistlejad.
14.3	Kõik käesoleva juhendiga määratlemata juhtumid lahendab võistluse juht kohapeal.